# Atsargų (ASMENS APSAUGOS PRIEMONIŲ) Sandėliavimo, saugojimo ir SUSIJUSIŲ PASLAUGŲ Techninė specifikacija

1. Užsakovas: Sveikatos apsaugos ministerijos Ekstremaliu sveikatai situacijų centras.
2. Vykdytojas: paslaugos teikėjas, pagal užsakovo pateiktus reikalavimus teikiantis atsargų (asmens apsaugos priemonių) sandėliavimo, saugojimo ir susijusias paslaugas sandėlyje, esančiame Lietuvos Respublikos teritorijoje;
3. Užsakovas siekia įsigyti atsargų (asmens apsaugos priemonių) sandėliavimo, saugojimo ir susijusias atsargų aptarnavimo paslaugas: atsargų priėmimas, atsargų sandėliavimas (saugojimas), atsargų išdavimas (priimti ir patikrinti kiekius ir kokybę pagal sutartis, apskaityti, sudėti į saugojimo vietas, prižiūrėti, saugoti ir pateikti užsakovui visus atsargų pristatymo dokumentus: atsargų kiekius, sąskaitas faktūras, sertifikatus ir kt.) su atsargų paruošimu transportavimui (surinkti ir supakuoti, paženklinti pagal užsakovo nurodymą, paruošti transportavimui) pagal saugomų atsargų transportavimo sąlygas.
4. Saugomos atsargos ir kiekiai:

|  |  |  |  |
| --- | --- | --- | --- |
| **Eil. Nr.** | **Atsargos pavadinimas** | **Bendras perkamas atsargų kiekis, vnt.** | **Preliminarus kiekis paletėmis, vnt.** |
| 1. | FFP3 respiratoriai (sulankstomi) | 2 124 000 | 300 |
| 2. | FFP3 respiratoriai (kaušelio formos) | 2 124 000 | 300 |
| 3. | Dujokaukės | 900 | 5 |
| 4. | Filtrai | 3600 | 2 |
| 5. | Viso veido kaukės | 900 | 5 |
| 6. | Specialisto pirštinės | 3600 | 2 |
| 7. | Kokybiniai respiratorių sandarumo testai | 9 | 2 |
| 8. | Vienkartinės pirštinės | 6 618 400 | 120 |
| 9. | Vienkartinės pirštinės | 3 381 600 | 60 |

1. Preliminari bendra saugomų atsargų vertė – 5,33 mln. Eur;
2. Preliminarus saugomų palečių kiekis – 800 vnt., šis kiekis sutarties vykdymo metu gali svyruoti (didėti arba mažėti) 200 vnt. palečių. Preliminarūs paletės išmatavimai: 1,20m x 0,80m x 1,80m; preliminarus paletės svoris – 750 kg; Pristatytų ir saugomų palečių kiekis gali keistis dėl pristatymo metu supakuotų palečių skaičiaus, t. y. nežinoma, kaip bus pristatytos atsargos (ant palečių ar palaidos) ir kaip jos bus supakuotos (nežinoma, kokie bus paletės išmatavimai);
3. Vykdytojas, skaičiuodamas pasiūlymo kainą, turi remtis duomenimis, pateiktais lentelėje 4 punkte, t. y. koks preliminarus kiekis bus saugomas, ir įkainių paskaičiavimui įsivertinti, kad sutarties galiojimo metu turės priimti ir išduoti po 800 palečių. Tikslūs kiekiai paaiškės sutarties vykdymo metu, su tiekėju bus atsiskaitoma pagal faktinius duomenis;
4. Preliminarus paslaugų teikimo terminas – paslaugos teikiamos nuo sutarties įsigaliojimo, 21 mėn., bet ne ilgiau, nei sutarties termino pabaiga, t. y. ne ilgiau kaip iki 2026 m. rugsėjo 30 d.;
5. Sutarties vykdymo metu gali būti pratęstas paslaugų teikimo terminas 6 mėnesiams, tik su sąlyga, jeigu bus pratęsta projekto „RescEU“ Medicinos atsargų rezervo kaupimas ir palaikymas Lietuvoje“ finansavimo sutartis, pagal kurią teikiamas finansavimas pirkimo sutarčiai vykdyti;
6. Užsakovas ir Vykdytojas privalo pasirašyti sutartį, kurioje būtų aiškiai nustatytos kiekvienos sutarties šalies pareigos;
7. Paslaugos pagal Užsakovo poreikį, turi būti teikiamos nuo pirkimo sutarties įsigaliojimo dienos nepertraukiamai, visomis savaitės dienomis (įskaitant šventines ir nedarbo dienas);
8. Atsargų suruošimą transportavimui (surinkimą ir supakavimą) ir pakrovimą į užsakovo transportą saugojimo vietoje privalo atlikti Vykdytojas;
9. Į pasiūlyme nurodytus įkainius turi būti įskaičiuota atsargų iškrovimo, suskaičiavimo, apskaitymo, padėjimo saugojimui, saugojimo, surinkimo, supakavimo kaina, taip pat visos reikalingos atsargų pakavimo medžiagos, t. y. paletės, dėžės, pakavimo plėvelė, iškrovimo, pakrovimo, atsargų draudimo paslaugos, projekto viešinimas (ženklinimas užsakovo pateiktais lipdukais ir kt.) bei kitos tinkamam paslaugų teikimui reikalingos priemonės;
10. Vykdytojas atsako už priėmimo, saugojimo ir išdavimo metu pažeistas atsargas, ar jų laikymo sąlygų užtikrinimą;
11. Vykdytojas turi turėti sistemą, įgalinančią atskirti Užsakovo saugomas atsargas nuo Vykdytojo atsargų; Atsargos gali būti saugomos tose pačiose patalpose, bet jei yra galimybė atskiruose stelažuose;
12. Užsakovo pristatytos atsargos negali būti saugomos vienoje patalpoje su tokiomis atsargomis kaip padangos, rūkalai, tepalai, maisto ir panašios medžiagos; saugoti vienoje patalpoje su kitomis atsargomis, nei nurodyta anksčiau, galima tik raštu suderinus su Užsakovu;
13. Vykdytojas privalo užtikrinti įgyvendinamo projekto viešinimą pagal Užsakovo pateiktus reikalavimus: projekto iškabos viešinimas (pavyzdžiui, prie pagrindinio įėjimo į pastatą ar Vykdytojo organizacijos vestibiulyje; ant infrastruktūros ar statinio arba (jei neįmanoma) netoliese esančioje vietoje; iškabą Vykdytojui pateikia Užsakovas); transportavimui supakuotų atsargų ženklinimas projekto simbolika (pateikia Užsakovas; užklijuoti po 2 lipdukus ant kiekvienos supakuotos paletės, jei kiekis mažesnis po vieną lipduką ant dėžės) ir kt. Šiame punkte nurodyti viešinimo veiksmai yra pavyzdiniai ir skirti tiekėjams įsivertinti savo pareigas, susijusias su viešinimu, bei tai įtraukti į pasiūlymo įkainius. Tikslios viešinimo taisyklės bus suderintos su Vykdytoju po sutarties įsigaliojimo per ne ilgiau kaip 3 mėnesius;
14. Vykdytojas turi susilaikyti nuo veiklos, kuri gali neigiamai paveikti atsargų, kurios tvarkomos užsakovo pavedimu, kokybę.
15. Vykdytojas, vadovaudamasis sutartyje nustatytu reikalavimu, privalo užsakovui persiųsti bet kokią informaciją, kuri gali turėti įtakos atsargų kokybei.
16. Vykdytojas privalo apdrausti Atsargas nuo sugadinimo ir netekimo t. y. Vykdytojo draudimas (draudžiama nuo prekių sugadinimo dėl Vykdytojo kaltės) ir atsargų draudimas nuo gaisro, vandens ir panašių gamtos nelaimių. Draudimą patvirtinančius dokumentus turi pateikti per 1 mėn. nuo atsargų pristatymo į saugojimo vietą;
17. Vykdytojas turi užtikrinti, kad atsargos Užsakovui būtų prieinamos 24 val. per parą, septyniais dienas per savaitę.
18. Vykdytojas turi užtikrinti, kad atsargos būtų suruoštos transportuoti (surinktos ir supakuotos pagal atsargų transportavimo sąlygas (išlaikoma atsargų laikymo ir gabenimo temperatūra ir nepažeidžiamos išorinės ir vidinės pakuotės)) ir pakrautos į Užsakovo transportą bet kuriuo paros metu ne ilgiau kaip per 10 val. nuo užsakovo prašymo pateikimo. Informacija apie transportuojamas atsargas, jų kiekį Vykdytojui bus pateikta iš anksto nedelsiant el. paštu ir informuojamas telefonu Vykdytojo atstovas, kuris nurodomas sutartyje; Transportavimo dokumentus (priėmimo-perdavimo aktas, Invoice proforma/Packing list ir kt;) Vykdytojui pateikia Užsakovas. Atsargų transportavimui suruošimo sąlygos ir kitų susijusių operacijų, su Vykdytoju suderinami per ne ilgiau kaip 3 mėnesius nuo sutarties įsigaliojimo;
19. Priimdami naujas atsargas iš Užsakovo tiekėjų, Vykdytojo atsakingi asmenys atidžiai tikrina jų pakuotes, komplektiškumą pagal techninę specifikaciją, dokumentaciją, ženklinimą; Turi būti sudarytos galimybės tarp Užsakovo ir Vykdytojo atsargų apskaitos sistemų integracijos (integracijos darbus apmoka Užsakovas) ar duomenų (pvz.: Excel ar kitu formatu) perdavimas iš Vykdytojo sistemos į Užsakovo sistemą arba sukurta Užsakovui ribota prieiga prie Vykdytojo naudojamos atsargų apskaitos sistemos; duomenų apsikeitimo būdas tarp Vykdytojo ir Užsakovo turi būti nustatytas per 2 mėnesius nuo sutarties įsigaliojimo;
20. Vykdytojas privalo prižiūrėti atsargas ir tikrinti jų kokybę, o pasibaigus atsargų galiojimo laikotarpiui ar pablogėjus atsargų kokybei (informuoti vykdytoją ir nurodyti pablogėjimo priežastis) ir jei atsargos netinkamos naudoti, suruošti atsargas utilizavimui pagal Užsakovo pateiktus duomenis;
21. Vykdytojas privalo užtikrinti temperatūrinį režimą bei jo atsekamumą sertifikuotais temperatūros matavimo prietaisais (sertifikatus pateikti per ne ilgiau kaip 1 mėn. po sutarties įsigaliojimo). Aplinkai, kurioje saugomos atsargos, kontroliuoti ir stebėti naudojama įranga turi būti kalibruojama nustatytais intervalais, atsižvelgiant į rizikos ir patikimumo vertinimą. Atsargų saugojimo temperatūriniai duomenys turi būti saugomi 5 (penkis) metus nuo paskutinių atsargų išvežimo. Temperatūros fiksavimo intervalas kas 15 min.
22. Vykdytojo sugeneruota atsargų saugojimo temperatūros ataskaita (nuo +10 C iki +25 C;) už praėjusį mėnesį pateikiama sekančio mėnesio 2 darbo dieną Užsakovui el. paštu nemencine@essc.sam.lt.
23. AAP saugojimui skirtas sandėlis ar patalpos turi atitikti šiuos reikalavimus (tiekėjas deklaruoja atitiktį jiems pasiūlyme ir įsipareigoja užtikrinti sutarties vykdymo metu):
    1. Vykdytojas preliminariai gali priimti ir saugoti ne mažiau kaip 800 vnt. palečių;
    2. Sandėlyje ar patalpoje turi būti palaikomas temperatūrinis režimas, pagal gamintojo nustatytus atsargų laikymo reikalavimus (nuo +10 C iki + 25 C);
    3. Sandėlyje ir saugojimo patalpose turi būti užtikrinamas interneto ryšys;
    4. Saugojimo patalpos turi turėti Priešgaisrinės ir apsaugos signalizacijos sistemas;
    5. Saugojimo patalpų teritorija turi būti saugoma (fizinė ar elektroninė) 24/7;
    6. Priimtos atsargos turi būti apskaitomos kompiuterinėse apskaitos programose ir saugomų atsargų duomenys-likučiai perduodami Užsakovui;
    7. Saugojimo patalpos turi turėti atskiras Administracines patalpas arba lygiavertes patalpas.
24. Reikalavimai asmens apsaugos priemonių sandėliui, kurių atitiktį tiekėjas turi pagrįsti atitinkamais dokumentais, objektyviai patvirtinančiais fakto buvimą (tiekėjo savideklaracija nėra priimtinas dokumentas) ir pateikti juos kartu su pasiūlymu:

|  |  |  |  |
| --- | --- | --- | --- |
| **Eil. Nr.** | **Reikalavimas** | **Dokumentai, pagrindžiantys atitiktį reikalavimui** | **Tiekėjo atsakymas (tikslus dokumento pavadinimas arba puslapis dokumente, kuriame nurodyta atitiktis reikalavimui)** |
| 1. | Saugojimo patalpos turi turėti nepriklausomą elektros šaltinį – elektros generatorius ar lygiavertį įrenginį, užtikrinantį elektros tiekimą 3 paras | Įrenginio techninis pasas, ar kitas dokumentas, kuriame nurodytas atitinkamas gamintojo parametras (galingumas) |  |
| 2. | Saugojimo patalpos turi turėti įrengtus Sandėliavimo patalpų mikroklimato matavimo prietaisus; Matavimo prietaisai turi turėti galiojančias metrologines patikras | Pateikiamas patalpų mikroklimato matavimo prietaisų sąrašas bei tų prietaisų galiojančios metrologinės patikros dokumentai |  |
| 3. | Sandėlyje ar saugojimo patalpose turi būti sumontuoti stelažai atsargų saugojimui (profesionali sandėliavimo įranga ir (ar) pramoninės paskirties sandėliavimo stelažai su atitinkamais lentynos apkrovos parametrais (ne mažiau kaip 750 kg) | Pateikiami įrodymai, kad patalpose yra / bus (tuo atveju pateikiami įsigijimo ketinimo protokolai ar pan.) sumontuota profesionali sandėliavimo įranga ir (ar) pramoninės paskirties sandėliavimo stelažai su atitinkamais lentynos apkrovos parametrais (ne mažiau kaip 750 kg) |  |
| 4. | Vykdytojas turi turėti bent 2 keltuvus atsargų sandėliavimui | Pateikiami įsigijimo dokumentai, įrodantys, kad tiekėjas turi nuosavybės teise ar pasitelks kitu pagrindu (pateikiama sutartis ar ketinimų protokolas, t. y. informacija, kuri leistų objektyviai įsitikinti reikalavimo tenkinimu) ne mažiau kaip 2 keltuvus visam sutarties galiojimo laikotarpiui |  |
| 5. | Saugojimo patalpos turi turėti ne mažiau kaip 2 rampas atsargų pakrovimui ir iškrovimui su hermetizuojančia krovimo zonos apsauga (*šelteriais*) | Pateikiami dokumentai, įrodantys, kad tiekėjo siūloma sandėliavimo vieta tenkina reikalavimą (nuotraukos, statinio projekto brėžiniai ar kt. informacija, kuri leistų objektyviai įsitikinti reikalavimo tenkinimu) |  |
| 6. | Prie saugojimo patalpų turi būti infrastruktūra, kad būtų galimybė vilkikui su puspriekabe atvažiuoti, išsikrauti / pasikrauti ir apsisukti. Maksimalūs vilkiko su priekaba išmatavimai: ilgis – 18,75 m; plotis – 2,55 m; aukštis – 4 m. | Pateikiami zonos brėžiniai, fotografijos, pan. informacija, kuri leistų objektyviai įsitikinti reikalavimo tenkinimu, su vilkiko matmenimis ir atvaizduotu apsisukimo keliu (radiusu). |  |

***PASTABOS:***

*1) Jei iš šiose techninėse specifikacijose pateiktų duomenų būtų galima daryti prielaidą apie konkrečius pirkimo objekto modelius ar šaltinius, konkrečius technologinius procesus ar prekių ženklus, patentus, tipus, konkrečią kilmę ar gamybą, laikoma, kad jie yra tik orientaciniai ir tiekėjai gali siūlyti lygiaverčius.*

*2) Jeigu tiekėjas teikdamas pasiūlymą numato, kad jis tieks lygiaverčius sprendinius, tai jis apie tai turi papildomai pažymėti pasiūlyme ir kartu su pasiūlymu pateikti lygiavertiškumą įrodančius dokumentus.*